# Wordskabelon til udarbejdelse af vedtægt

# (privat gymnasie m.v. uden generalforsamling)

Nedenstående wordskabelon til udarbejdelse af skolens/kursets vedtægt indeholder farvemarkering til brug for udfyldelse af de krøllede og kantede parenteser i standardvedtægten samt enkelte kommentarer med vejledende tekst.

Alle farvemarkeringer, hjælpetekster, krøllede og kantede parenteser skal slettes, når vedtægten er udarbejdet og inden offentliggørelse på skolens/kursets hjemmeside.

Der må ikke ændres i den sorte tekst, udover hvor der i teksten står ”formand” eller ”næstformand”, idet man i stedet kan anvende et kønsneutralt udtryk.

Markering med gul {krøllet parentes}: Frivillig at medtage, men teksten inde i parentesen kan ikke ændres.

Markering med blå [kantet parentes]: Skal udfyldes med de angivne oplysninger. Teksten i kursiv inde i parentesen skal ikke medtages men erstattes af skolens/kursets egen tekst.

Blå markering inde i gul markering: Hvis den gule markering medtages, skal feltet med den blå markering udfyldes. Teksten i kursiv inde i den kantede parentes skal ikke medtages men erstattes af skolens/kursets egen tekst.

Markering med grå: Tekst med skråstreg, hvor kun ét ud af to ord skal medtages i vedtægten, f.eks. skolen/kurset. Betegnelserne ”kurset” og ”kursisterne” kan anvendes, når der er tale om en skole, der er oprettet som et studenterkursus.

Hvis der er mulighed for at vælge mellem flere frivillige stykker i en paragraf, skal stykkerne nummereres fortløbende.

**VEDTÆGT FOR [SKOLENS/KURSETS NAVN]**

*Skolens/kursets navn, adresse m.v.*

**§ 1.** Skolens/kursets navn er [*skolens/kursets navn*].

*Stk. 2.* Skolen/kurset er beliggende [*skolens/kursets adresse*].

*Stk. 3.* Skolens/kurset cvr-nr. er [*skolens/kursets cvr-nr*.].

*Stk. 4.* Skolen/kurset er oprettet [*angiv oprettelsesåret samt evt. dato*]. {[*Angiv evt. historik med kombinationer, spaltninger m.v.*]}

*Stk. 5.* Skolen/kurset [*angiv, om aktiviteten enten påbegynder (nye skoler/kurser) eller påbegyndte (eksisterende skoler/kurser)*] sin undervisningsaktivitet i [*skoleår, hvor undervisningsaktiviteten påbegyndes/påbegyndtes*].

*Skolens/kursets formål {og værdigrundlag}*

**§ 2.** Skolens/kursets formål er skoledrift/kursusdrift i henhold til lov om private institutioner for gymnasiale uddannelser og at give undervisning i henhold til lov om de gymnasiale uddannelser. Skolen/kurset skal efter sit formål og hele sit virke forberede eleverne/kursisterne til at leve i et samfund som det danske med frihed og folkestyre samt udvikle og styrke elevernes/kursisternes demokratiske dannelse og deres kendskab til og respekt for grundlæggende friheds- og menneskerettigheder, herunder ligestilling mellem kønnene.

{*Stk. x.* [*Angiv skolens/kursets tilbud m.v.*].}

{*Stk. x.* [*Angiv skolens/kursets værdigrundlag*].}

*Skolens/kursets organisering og drift*

**§ 3.** Skolen/kurset er en uafhængig og selvejende undervisningsinstitution.

*Stk. 2.* Skolens/kursets drift gennemføres ved offentlige tilskud og ved egendækning{, herunder skolepenge/kursuspenge for eleverne og eventuelt ved bidrag fra andre} efter lov om private institutioner for gymnasiale uddannelser. Skolens/kursets midler må alene komme skolens/kursets skolevirksomhed/kursusvirksomhed og undervisningsvirksomhed til gode, og et eventuelt overskud ved skolens/kursets drift tilfalder skolen/kurset.

*Stk. 3.* Bidrag til skolen/kurset giver ikke bidragyderen ret til nogen del af skolens/kursets formue eller til udbytte af nogen art.

*Stk. 4*. Skolens/kursets likvide midler skal anbringes i overensstemmelse med bestemmelserne herom i lov om private institutioner for gymnasiale uddannelser og må ikke anbringes på konti m.v., som andre end skolen/kurset har rådighed over.

*Bestyrelsens opgaver m.v.*

**§ 4.** Bestyrelsen

1. varetager den overordnede ledelse af skolen/kurset,
2. har ansvaret for skolens/kursets økonomi og drift, herunder for, at der hvert år i overensstemmelse med gældende regler udarbejdes en retvisende årsrapport, som underkastes betryggende revision efter de gældende regler af en godkendt revisor valgt af bestyrelsen,
3. har ansvaret for, at skolens/kursets vedtægt til enhver tid er i overensstemmelse med lovgivningen, og skal i tilfælde af uoverensstemmelse mellem lovgivningen og vedtægtens ordlyd følge lovgivningen og uden ugrundet ophold bringe vedtægten i overensstemmelse hermed,
4. ansætter skolens/kursets rektor efter godkendelse fra børne- og undervisningsministeren og afskediger skolens/kursets rektor,
5. ansætter og afskediger skolens/kursets øvrige personale{, idet bestyrelsen dog kan overdrage skolens/kursets rektor sin ret til at ansætte og afskedige skolens/kursets øvrige personale},
6. træffer beslutning om skolepengenes/kursuspengenes størrelse,
7. træffer beslutning om køb, salg og pantsætning af fast ejendom,
8. træffer beslutning om ændring af skolens/kursets vedtægt {og værdigrundlag},
9. træffer beslutning om skolens/kursets nedlæggelse,
10. træffer beslutning om ethvert spørgsmål i øvrigt om skolen/kurset, som bestyrelsen selv ønsker at træffe beslutning om, og
11. fører protokol over sine beslutninger og indfører konstateret inhabilitet, jf. § 5, i protokollen {og fastsætter en forretningsorden for sin virksomhed}.

**§ 5.** Bestyrelsens medlemmer er omfattet af bestemmelserne i forvaltningslovens kapitel 2 og 8 om inhabilitet og tavshedspligt m.v.

*Stk. 2.* Et bestyrelsesmedlem er inhabilt i sager, hvori vedkommende eller dennes nærmeste har økonomisk eller særlig personlig interesse. I tilfælde af konstateret inhabilitet skal det fremgå af protokollen, at vedkommende har trukket sig fra forhandlinger og afstemninger.

*Stk. 3.* En mødedeltager har tavshedspligt i sager, hvori væsentlige hensyn til personers eller skolens/kursets interesser gør det nødvendigt at hemmeligholde oplysninger om personlige eller interne, herunder økonomiske, forhold.

**§ 6.** Ved udøvelsen af deres hverv er bestyrelsens medlemmer ikke undergivet beslutninger truffet af den organisation, institution eller lignende, som har valgt eller udpeget dem.

**§ 7.** Bestyrelsens medlemmer hæfter ikke personligt for skolens/kursets gæld.

**§ 8.** Bestyrelsens medlemmer kan ikke modtage honorar eller lignende betaling af skolens/kursets midler for varetagelsen af hvervet som bestyrelsesmedlem.

{*Stk. 2.* Skolen/kurset kan udbetale kørselsgodtgørelse til bestyrelsesmedlemmer efter reglerne i tjenesterejseaftalen, jf. Finansministeriets cirkulære nr. 9002 af 3. januar 2023.}

*Bestyrelsens sammensætning, funktionsmåde, funktionsperiode m.v.*

**§ 9.** Bestyrelsen består af[*antal, som skal være mindst 5*] medlemmer og bør så vidt muligt have en afbalanceret sammensætning af kvinder og mænd. {[*Angiv en overordnet beskrivelse af bestyrelsens sammensætning.*]}

*Stk. 2.* [*Konkret antal*] medlem{mer} [*angiv om vedkommende udpeges eller vælges*] af [*angiv det udpegende eller vælgende organ*]. [*Angiv hvor længe medlemmets/medlemmernes funktionsperiode varer, idet den skal være enten 2, 3 eller 4*] år ad gangen.

*Stk. 3.* Elevrådet/kursistrådet udpeger en myndig repræsentant til bestyrelsen [*angiv om det er med eller uden*] stemmeret.[*Angiv hvor længe repræsentantens funktionsperiode varer, idet den skal være enten 2, 3 eller 4 år*].

[*Ét af nedenstående stk. om medarbejdervalgte bestyrelsesmedlemmer kan vælges:*

{*Stk. x.*[*Konkret antal som skal være 1, hvis bestyrelsen består af 5 medlemmer*] af bestyrelsens medlemmer vælges af og blandt skolens/kursets medarbejdere, rektor fraregnet. Medlemmet vælges for en periode på [*angiv enten 2, 3 eller 4*] år ad gangen.}

{*Stk. x.* [*Konkret antal som skal være enten 1 eller 2, hvis bestyrelsen består af mere end 5 medlemmer*] af bestyrelsens medlem{mer} vælges af og blandt skolens/kursets medarbejdere, rektor fraregnet. [*Angiv hvor længe medlemmets/medlemmernes funktionsperiode varer, idet den skal være enten 2, 3 eller 4*] år ad gangen.}]

{*Stk. x.* [*Konkret antal*] medlem{mer} [*angiv om vedkommende udpeges eller vælges*] af [*angiv det udpegende eller vælgende organ*]. [*Angiv hvor længe medlemmets/medlemmernes funktionsperiode varer, idet den skal være enten 2, 3 eller 4*] år ad gangen.}

{*Stk. x.* [*Konkret antal*] medlem{mer} [*angiv om vedkommende udpeges eller vælges] af [angiv det udpegende eller vælgende organ*]. [*Angiv hvor længe medlemmets/medlemmernes funktionsperiode varer, idet den skal være enten 2, 3 eller 4*] år ad gangen.}

{*Stk. x.* [*Konkret antal*] suppleant{er} til de i stk. [*angiv relevant stk.-nummer*] nævnte bestyrelsesmedlemmer vælges af [*angiv det vælgende organ*]*.*}

**§ 10.** En medarbejder på skolen/kurset kan ikke være medlem af bestyrelsen{, medmindre den pågældende er valgt i medfør af § 9, stk. [*angiv det stk., som fastsætter, hvor mange medlemmer valgt af og blandt medarbejderne bestyrelsen skal have*]}.

*Stk. 2.* Medarbejdere på skolen/kurset kan kun deltage i valg af bestyrelsen, hvis de samtidig er forældre til elever på skolen/kurset{, medmindre der er tale om valg omfattet af § 9, stk. [*angiv det stk., som fastsætter, hvor mange medlemmer valgt af og blandt medarbejderne bestyrelsen skal have*.]}.

{*Stk. 3.* Repræsentanter for medarbejderne kan deltage i bestyrelsesmøder uden stemmeret, og bestyrelsen kan beslutte, at den eller de pågældende ikke kan deltage ved behandling af konkrete sager vedrørende medarbejderne.}

**§ 11.** Bestyrelsen konstituerer sig selv, og formanden {og næstformanden} vælges af og blandt bestyrelsens medlemmer.

*Stk. 2.* Bestyrelsen er beslutningsdygtig, når mindst halvdelen af bestyrelsesmedlemmerne er til stede.

*Stk. 3.* Bestyrelsesmedlemmerne træffer beslutning ved almindelig stemmeflerhed blandt de tilstedeværende, idet formandens {eller i dennes fravær næstformandens} stemme er udslagsgivende i tilfælde af stemmelighed{, jf. dog stk. 4.

*Stk. 4*. [*Angiv beslutninger, som kræver kvalificeret flertal, og angiv, hvor meget mere end almindelig stemmelighed der kræves, f.eks. ved at angive en brøk*].}

**§ 12.** Bestyrelsens medlemmer skal være myndige.

*Stk. 2.* Et flertal af bestyrelsens medlemmer, herunder formanden, skal være registreret i CPR med bopæl i Danmark eller tilhøre det danske mindretal i Sydslesvig.

*Stk. 3.* Et medlem af bestyrelsen ved en anden skole med samme skoleform kan ikke være medlem af bestyrelsen.

*Stk. 4*. Lejer skolen/kurset ejendomme m.m. af andre, kan følgende personer ikke være medlem af bestyrelsen, medmindre lejeforholdet er af uvæsentligt omfang:

1. Personer, der udlejer ejendomme m.m. til skolen/kurset.
2. Medlemmer af bestyrelsen i fonde, selskaber, foreninger eller andre virksomheder, der udlejer ejendomme m.m. til skolen/kurset, eller som kontrollerer udlejer af ejendomme m.m. til skolen/kurset.
3. Advokater, revisorer eller lignende rådgivere for de i nr. 1 angivne personer.
4. Advokater, revisorer eller lignende rådgivere for de i nr. 2 angivne fonde, selskaber, foreninger eller andre virksomheder.
5. Ansatte i ledende stillinger hos de i nr. 1 angivne personer.
6. Ansatte i ledende stillinger i de i nr. 2 angivne fonde, selskaber, foreninger eller andre virksomheder.

**§ 13.** Et bestyrelsesmedlem skal øjeblikkelig udtræde af bestyrelsen, hvis vedkommende ikke opfylder de betingelser for medlemskab af bestyrelsen, som følger af § 4, stk. 3, i lov om private institutioner for gymnasiale uddannelser eller vedtægten.

**§ 14.** Et bestyrelsesmedlem kan ikke afsættes i funktionsperioden.

**§ 15.** Hvis et bestyrelsesmedlem udtræder af bestyrelsen i funktionsperioden, indtræder suppleanten for resten af funktionsperioden. Kan en suppleant ikke indtræde, skal der hurtigst muligt udpeges eller vælges et nyt medlem for resten af perioden.

*Skolens/kursets rektor og øvrige personale*

**§ 16.** Rektor har den daglige ledelse af skolen/kurset og er ansvarlig for skolens/kursets virksomhed over for bestyrelsen. Rektor skal have undervisningskompetence i et eller flere fag inden for gymnasiets eller hf’s fagrække.

*Stk. 2.* [*Angiv om bestyrelsen eller rektor har kompetencen efter § 4, nr. 5*] ansætter og afskediger skolens/kursets øvrige personale.

*Stk. 3.*  Rektor og skolens/kursets øvrige personale er omfattet af bestemmelserne i forvaltningslovens kapitel 2 og 8 om inhabilitet og tavshedspligt m.v.

*Forældrenes og medarbejdernes indsigt i budgetter, regnskaber og revisionsprotokoller*

**§ 17.** Skolens/kursets medarbejdere {, myndige elever} og forældre til umyndige elever har efter anmodning ret til at få indsigt i revisionsprotokollerne og i de budgetter og regnskaber, som bestyrelsen har godkendt, dog ikke heri indeholdte oplysninger, som er omfattet af forvaltningslovens regler om tavshedspligt, jf. § 5.

*Stk. 2.* Bestyrelsen kan udstrække retten efter stk. 1 til også at omfatte andre personer.

*Tegningsret*

**§ 18.** Skolen/kurset tegnes af bestyrelsens formand og rektor i forening{, bestyrelsens formand og bestyrelsens næstformand i forening eller bestyrelsens næstformand og rektor i forening}.

*Stk. 2.* Tegningsretten efter stk. 1 kan ikke delegeres.

*Ændring af skolens/kursets vedtægt*

**§ 19.** Bestyrelsen træffer beslutning om ændring af skolens/kursets vedtægt. {[*Angiv såfremt beslutningen kræver kvalificeret flertal efter § 11*].}

*Stk. 2.* Vedtægtsændringer gælder kun, hvis de

1. angiver bestyrelsesmedlemmernes navn og adresse med let læselig skrift,
2. er underskrevet af samtlige bestyrelsesmedlemmer,
3. indeholder oplysning om, hvem der er formand {og næstformand} for bestyrelsen, og
4. er offentliggjort på skolens/kursets hjemmeside med angivelse af, hvornår offentliggørelsen har fundet sted, og hvornår vedtægtsændringerne er vedtaget af bestyrelsen.

*Nedlæggelse af skolen/kurset*

**§ 20.** Skolen/kurset skal nedlægges, hvis den/det ophører med at drive skolevirksomhed/kursusvirksomhed i henhold til lov om private institutioner for gymnasiale uddannelser.

*Stk. 2.* Bestyrelsen træffer beslutning om skolens nedlæggelse. {[*Angiv såfremt beslutningen kræver kvalificeret kræver flertal efter § 11*].}

*Stk. 3.* Bestyrelsen skal, når den har truffet beslutning om skolens/kursets nedlæggelse,

1. orientere forældrene herom umiddelbart efter, at beslutningen er truffet,
2. orientere Styrelsen for Undervisning og Kvalitet under Børne- og Undervisningsministeriet herom, hvilket skal ske omgående, hvis skolen/kurset tages under rekonstruktionsbehandling, begæres konkurs eller der i øvrigt er fare for, at skolens/kursets virksomhed må indstilles.

*Stk. 4.* Bestyrelsen har i forbindelse med skolens/kursets nedlæggelse ansvaret for,

1. at skolens/kursets aktiver bevares,
2. at den økonomiske opgørelse i anledning af nedlæggelsen foretages efter gældende regler, og
3. at skolens/kursets nettoformue anvendes i overensstemmelse med vedtægten, jf. stk. 5.

*Stk. 5.* Eventuelle overskydende midler ved skolens/kursets nedlæggelse skal med børne- og undervisningsministerens godkendelse anvendes til skolevirksomhed/kursusvirksomhed, der støttes i henhold til loven.

Således vedtaget på bestyrelsesmøde den [*dato*].

[*For alle bestyrelsesmedlemmer anføres navn og adresse med let læselig skrift, samt underskrift, og det angives, hvem der er formand (og næstformand) for bestyrelsen*]